**Atlético Madrid**, offisielt **Club Atlético de Madrid**, er en fotballklubb som spiller i spansk Primera División. Klubbens hjemmebane er Wanda Metropolitano, kjent under kallenavnet La Peineta. Klubben er spanias tredje beste gjennom tidene, bare slått av storhetene Real Madrid og FC Barcelona, med ti ligatitler og ti spanske cuptitler. I Europa har Atlético Madrid vunnet Cupvinnercupen én gang (1962), Europaligaen to ganger (2010 og 2012) og UEFA Super Cup to ganger (2010 og 2012). Dessuten har laget tapt serievinnercupfinalen én gang (mot Bayern München i 1974) og mesterligafinalen to ganger (mot Real Madrid i 2014 og 2016). Atlético, som er klubbens vanlige kallenavn i Spania, er historisk sett arbeiderklassens lag i Madrid, og byderbyene mot Real Madrid er alltid dramatiske.

Historie
--------

### *Los Colchoneros* (madrassmakerne)

Klubben ble grunnlagt 26. april 1903 av tre baskiske studenter bosatt i Madrid. Grunnleggerne, Gortazar, Aztorcha og Abdon, så på klubben som en gren av Athletic Bilbao, og døpte den Athletic Club de Madrid. I 1904 kom avhoppere fra Madrid CF til klubben. Athletic Club de Madrid spilte til å begynne med i blått og hvitt lik moderklubben fra Bilbao, men hadde innen 1911 skiftet til dagens farger. Grunnen til dette er ukjent, men en teori går ut på at rød- og hvitstripede drakter var de billigste å lage, grunnet at stoffet var det samme som ble brukt i madrassproduksjon. Reststoffet ble så sydd om til fotballskjorter. Selv om både Athletic Bilbao og Athletic Madrid startet i blå- og hvitstripede drakter, tvang oppdagelsen av en billigere løsning dem til å skifte farge. Athletic Madrid var først ute med denne løsningen, og ble da kjent under kallenavnet *Los Colchoneros* (madrassmakerne).

I 1923 ble klubben uavhengig av Athletic Bilbao, og hadde innen 1928 bygd sitt første stadion, Metropolitano. Samme år var klubben også med på å grunnlegge La Liga.

### Athletic Aviacion de Madrid

I 1939 ble Athletic Madrid slått sammen med Zaragozaklubben Avacion Nacional, og skiftet navn til Athletic Aviacion de Madrid. Avacion Nacional var blitt startet samme året av medlemmer av det spanske flyvåpenet, og var blitt lovet en plass i Primera División for 1939/40-sesongen, for senere å bli nektet dette av det spanske fotballforbundet. Som et kompromiss ble klubben slått sammen med Athletic, som hadde mistet 8 av sine spillere i den spanske borgerkrigen. Den nye klubben ble tildelt en plass i Primera División på bekostning av Real Oviedo, som hadde fått sin hjemmebane ødelagt under borgerkrigen. Klubben vant serien både dette året, og forsvarte tittelen året etter.

### 1940-tallet

I 1941 forbød Franco lag å bruke utenlandske klubbnavn, og dette førte til at Atlethic Aviacion skiftet navn til Atlético Aviacion de Madrid. I 1947 bestemte klubben seg for å droppe den militære forbindelsen til navnet, og skiftet til sitt nåværende navn, Club Atlético de Madrid.

### 1960- og 70-tallet

Atlético vant sin første cupfinale i 1960, med 3-1 seier over byrival Real Madrid, som hadde storheter som di Stéfano, Puskás, Kopa og Gento på laget. Året etter gjentok Atlético bedriften. Klubben åpnet sin nye bane Estadio Vicente Calderón i 1966, oppkalt etter den daværende presidenten i klubben. 60- og 70-årene var alt i alt de mest suksessfulle tiårene i klubbens historie, og Atlético tok serietittelen i 1966, 1970, 1973 og 1977, ofte i kamp med byrival Real Madrid. Atlético nådde også finalen i Serievinnercupen i 1974, men tapte etter omspill mot Bayern München. I 1965 ble de dessuten det første laget på åtte år som klarte å slå Real Madrid på Santiago Bernabéu (Det ble sølv etter Real Madrid dette året).

### Primera Division

Den aller første gangen Atletico vant var i 1939-40-sesongen, bare med navnet Atletico Aviación. Året etter vant gjentok laget bedriften, også med Aviación-navnet. Ti år etter første seriegull ble Atletico igjen mestere, og også denne gang vant klubben to år på rad. Atletico vant også i 1965-66, 1969-70, 1972-73, 1976-77, 1995-96 og foreløpig siste gang i 2013-14-sesongen. Til sammen har Atletico vunnet Primera Division ti ganger:

* 1939-1940
* 1940-1941
* 1949-1950
* 1950-1951
* 1965-1966
* 1969-1970
* 1972-1973
* 1976-1977
* 1995-1996
* 2013-2014

### Nyere år

Atlético Madrids beste sesong kom i 1996 da de tok *the double* for første gang i klubbens historie. I 2000 rykket klubben ned til Segunda División, og ble der i to sesonger, før den igjen ble klar for den øverste ligaen. Klubbens serieprestasjoner ble gradvis bedre utover 2000-tallet inntil laget i 2013-14 overraskende slo Real Madrid og Barcelona og sikret en ny ligatittel.

I 2010 vant Atlético Madrid den nyoppstartede Europaligaen etter å ha slått Fulham FC i finalen. Klubben gjentok bedriften i 2012 etter finaleseier over Athletic Bilbao. Fra 2017 spiller laget på Metropolitano-stadion, etter å ha kjøpt denne fri fra byen.

Meritter
--------

### Nasjonalt

* **Primera División:** (11) 1939-40, 1940-41, 1949-50, 1950-51, 1956-57, 1969-70, 1972-73, 1976-77, 1995-96, 2013-14, 2020-21
* **Copa del Rey:** (10) 1959-60, 1960-61, 1964-65, 1971-72, 1975-76, 1984-85, 1990-91, 1991-92, 1995-96, 2012-13
* **Spansk supercup:** (2) 1985, 2014
* **Copa Eva Duarte:** (Forgjenger til Supercup) (1) 1951
* **Copa Presidente FEF:** (1) 1947
* **Segunda División:** (1) 2001-02

### Europa og internasjonalt

* **Europaligaen:** (3) 2009-10, 2011-12, 2017-18
* **Cupvinnercupen:** (1) 1961-62
* **UEFA Super Cup:** (3) 2010, 2012, 2018
* **Intercontinental Cup**: (1) 1974

Ligaplasseringer
----------------

Plasseringen til Atletico Madrid fra 1999/2000 sesongen og utover:

| Liga | År | Plassering |
| --- | --- | --- |
| Primera Division | 2017/2018 | 2. |
| Primera Division | 2016/2017 | 3. |
| Primera Division | 2015/2016 | 3. |
| Primera Division | 2014/2015 | 3. |
| Primera Division | 2013/2014 | 1. |
| Primera Division | 2012/2013 | 3. |
| Primera Division | 2011/2012 | 5. |
| Primera Division | 2010/2011 | 7. |
| Primera Division | 2009/2010 | 9. |
| Primera Division | 2008/2009 | 4. |
| Primera Division | 2007/2008 | 4. |
| Primera Division | 2006/2007 | 7. |
| Primera Division | 2005/2006 | 10. |
| Primera Division | 2004/2005 | 11. |
| Primera Division | 2003/2004 | 7. |
| Primera Division | 2002/2003 | 12. |
| Segunda Division | 2001/2002 | 1. |
| Segunda Division | 2000/2001 | 4. |
| Primera Division | 1999/2000 | 19. |

Spillerstall
------------

Oppdatert 10. oktober 2023.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | Kroatias flagg | K | Ivo Grbić |
| 2 | Uruguays flagg | F | José Giménez |
| 3 | Spanias flagg | F | César Azpilicueta |
| 4 | Tyrkias flagg | F | Çağlar Söyüncü |
| 5 | Argentinas flagg | MB | Rodrigo De Paul |
| 6 | Spanias flagg | MB | Koke  |
| 7 | Frankrikes flagg | A | Antoine Griezmann |
| 8 | Spanias flagg | MB | Saúl Ñíguez |
| 9 | Nederlands flagg | A | Memphis Depay |
| 10 | Argentinas flagg | A | Ángel Correa |
| 11 | Frankrikes flagg | MB | Thomas Lemar |
| 12 | Brasils flagg | MB | Samuel Lino |

 |  | 

| Nr. |  | Posisjon | Spiller |
| --- | --- | --- | --- |
| 13 | Slovenias flagg | K | Jan Oblak |
| 14 | Spanias flagg | MB | Marcos Llorente |
| 15 | Montenegros flagg | F | Stefan Savić |
| 16 | Argentinas flagg | F | Nahuel Molina |
| 17 | Spanias flagg | F | Javi Galán |
| 19 | Spanias flagg | A | Álvaro Morata |
| 20 | Belgias flagg | MB | Axel Witsel |
| 22 | Spanias flagg | F | Mario Hermoso |
| 23 | Mosambiks flagg | F | Reinildo Mandava |
| 24 | Spanias flagg | MB | Pablo Barrios |
| 25 | Spanias flagg | MB | Rodrigo Riquelme |
|  | Spanias flagg | MB | Vitolo |

 |

### Utlånte spillere

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 7 | Portugals flagg | A | João Félix *(hos Barcelona til 30. juni 2024)* |
| 27 | Spanias flagg | A | Víctor Mollejo *(hos Zaragoza til 30. juni 2024)* |
|  | Uruguays flagg | F | Santiago Mouriño *(hos Zaragoza til 30. juni 2024)* |
|  | Spanias flagg | MB | Javi Serrano *(hos Sturm Graz til 30. juni 2024)* |
|  | Spanias flagg | MB | Germán Valera *(hos Zaragoza til 30. juni 2024)* |

 |  | 

| Nr. |  | Posisjon | Spiller |
| --- | --- | --- | --- |
|  | Portugals flagg | A | Marcos Paulo *(hos São Paulo til 31. desember 2023)* |
|  | Spanias flagg | A | Borja Garcés *(hos Elche til 30. juni 2024)* |
|  | Argentinas flagg | A | Giuliano Simeone *(hos Alavés til 30. juni 2024)* |
|  | Spanias flagg | A | Samu Omorodion *(hos Alavés til 30. juni 2024)* |

 |

Referanser
----------

1. ↑  Primer Equipo

Eksterne lenker
---------------

* (zh) Offisielt nettsted Rediger på Wikidata

* (en) Atlético de Madrid – kategori av bilder, video eller lyd på Commons Rediger på Wikidata

| * v
* d
* r
Primera División 2023–2024 |
| --- |
|  | 
* Alavés
* Almería
* Athletic Bilbao
* Atlético Madrid
* Barcelona
* Cádiz
* Celta Vigo
* Getafe
* Girona
* Granada
* Las Palmas
* Mallorca
* Osasuna
* Rayo Vallecano
* Real Betis
* Real Madrid
* Real Sociedad
* Sevilla
* Valencia
* Villarreal

 | Spanias flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI
 |